CELEX: 62020CN0360
Language: fi
Date: 2020-08-04 00:00:00
Title: Asia C-360/20: Ennakkoratkaisupyyntö, jonka Tribunal Argeș (Romania) on esittänyt 4.8.2020 – Ministerul Dezvoltării Regionale și Administrației Publice v. NE

16.11.2020   
            
            
               FI
            
            
               Euroopan unionin virallinen lehti
            
            
               C 390/18
            
         
      Ennakkoratkaisupyyntö, jonka Tribunal Argeș (Romania) on esittänyt 4.8.2020 – Ministerul Dezvoltării Regionale și Administrației Publice v. NE
      (Asia C-360/20)
      (2020/C 390/27)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunal Argeș
      
         Pääasian asianosaiset
      
      
         Kantaja: Ministerul Dezvoltării Regionale și Administrației Publice
      
         Vastaaja: NE
      
         Ennakkoratkaisukysymykset
      
      
                  1)
               
               
                  Sisältääkö Euroopan unionista tehdyn sopimuksen K.3 artiklan perusteella yhteisöjen taloudellisten etujen suojaamisesta tehdyn yleissopimuksen 1 artiklan 1 kohdan a alakohdassa tarkoitettu [Euroopan unionin] taloudellisiin etuihin kohdistuvan petoksen käsite sellaisen rikoksen, jonka tarkoituksena on antaa vaikutelma asetuksen (EY) N:o 1083/2006 (1) 57 artiklan 1 kohdan säännösten noudattamisesta, jotta jäsenvaltio välttyisi soveltamasta saman artiklan 3 kohdan säännöksiä, luettuina yhdessä saman asetuksen 98 artiklan säännösten kanssa, vai ainoastaan ennen hankkeen toteuttamisvaiheen päättymistä tehdyn rikoksen, jolloin hankkeen seurantavaiheessa tapahtuneet teot eivät kuulu käsitteen piiriin?
               
            
                  2)
               
               
                  Voidaanko unionin oikeutta, erityisesti SEU 4 artiklan 3 kohdan määräyksiä, luettuina yhdessä SEUT 325 artiklan 1 ja 2 kohdan [ja] Euroopan unionista tehdyn sopimuksen K.3 artiklan perusteella yhteisöjen taloudellisten etujen suojaamisesta tehdyn yleissopimuksen 1 artiklan 1 kohdan a alakohdan määräysten kanssa, tulkita siten, että se on esteenä sellaiselle kansalliselle säännökselle, jossa suljetaan pois mahdollisuus rangaista toimijaa, jota epäillään hankkeen toteutusvaiheen päättymisen jälkeisessä vaiheessa eli sen seurantavaiheessa tehdystä, mainitulle toimijalle rahoitussopimuksen perusteella kuuluviin velvoitteisiin liittyvästä rikoksesta, ja sellaiselle kansallisen säännöksen tulkinnalle, jonka mukaan [unionin] taloudellisiin etuihin kohdistuvan petoksen käsitteen piiriin ei sisälly rahoituksen saajan lainvastainen menettely tälle rahoitussopimuksen perusteella kuuluvien velvoitteiden osalta hankkeen seurantavaiheessa, riippumatta varojen alkuperästä tai varoista, jotka rahoituksen saaja käyttää hankkeen seurantaan liittyvien velvoitteidensa täyttämiseksi (eli riippumatta siitä, ovatko varat rahoituksen saajan omia varoja vai [unionin] varoja)?
               
            
         (1)  Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11.7.2006 annettu neuvoston asetus (EY) N:o 1083/2006 (EUVL 2006, L 210, s. 25).